
משרד המשפטים
הממונה על העמדת מידע לציבור

	ירושלים, י"ב ניסן, תשע"ח 

	28 מרץ , 2018

	בתשובתך נא ציין:

	תיק מס' 80/18


לכבוד










גברת נכבדה, 

הנדון: בקשה לפי חוק חופש המידע, התשנ"ח-1998
(סימוכין: פנייתך מיום 25/2/2018)
בפנייתך שבסימוכין ביקשת לקבל נתונים אודות רשימת העמותות הרשומות במרשם שמנהל רשם העמותות, לפי נתונים ספציפיים, לרבות רשימת חברי הועד המנהל, מנכ"ל וכתובת דוא"ל שלהם.  
לאחר בירור בקשתך, הריני להשיבך כדלקמן:

מאגר המידע של רשם העמותות פורסם באתר מאגרי המידע הממשלתיים Data.Gov -  שם ישנו מידע דיגיטלי מהימן שאין בו משום פגיעה בפרטיות, אשר פתוח לשימוש ועיבוד חופשי של הציבור. הקובץ כולל פרטי מידע רבים אודות עמותות, לרבות - שם עמותה, מספר עמותה, תאריך רישום, סטטוס העמותה, מועד ביקורת עומק אחרונה שנערכה בעמותה ועוד. הקישור להלן-  https://data.gov.il/dataset/moj-amutot
כמו כן, מידע נרחב על עמותות ועל חברות לתועלת הציבור מופק במסגרת דוח חודשי ממערכת הנתונים של אתר הגיידסטאר, מיזם המצוי כיום באחריות ובתפעול של משרד המשפטים ובשותפות עם ג'וינט ישראל. הקישור לדוח להלן- 

 http://content.justice.gov.il/GuideStar/Docs/reports/דוח_נתונים_חודשי_גיידסטאר.xlsx. 

בנוסף לאלו, מצורף למכתבי זה דוח גיידסטאר חודשי נפרד ובו נתוני ההקדשות. ההבהרות וההסתייגויות למידע המועבר מופיעים בהרחבה בגוף כל קובץ (בלשונית הפתיחה).

לתשומת ליבך, הדוח המופק על ידי רשם העמותות אינו כולל פרטי יחידים מטעמי הגנה על הפרטיות. לפיכך, בקשתך לקבל את שמות חברי הוועד ודוא"ל שלהם – נדחית לפי הסייג שבסעיף 9(א)(3) לחוק חופש המידע, התשנ"ח-1998. שאר המידע מועבר ככל שהינו מצוי בידי הרשם, ובכפוף למגבלות טכנולוגיות בהפקת המידע.

נציין, כי לצורך קבלת המידע באופן מלא ומבוסס יש לעיין בתיקי העמותות בהתאם להוראות סעיף 39 לחוק העמותות, תש"ם-1980, ולתקנות העמותות (אגרות), תשנ"ח-1998. העיון יכול להיעשות במספר אופנים וניתן כיום להזמין תיק עמותה ישירות לכתובת הדוא"ל של המבקש ולצפות במידע באופן כמעט מידי. פירוט נוסף בדבר דרכי העיון מפורסם באתר רשות התאגידים בקישור להלן:
http://www.justice.gov.il/Units/RasutHataagidim/units/RashamAmutot/services/Pages/AmutotEmail.aspx
כמו כן, באתר גיידסטאר ישראל מוצגים הדוחות השנתיים שהוגשו מטעם העמותה כדוחות סרוקים וניתן לצפות בדיווח המילולי שהוגש לרשם ללא עלות. להלן הקישור לאתר - 

http://www.guidestar.org.il/.

נעדכן כי בחודשים הקרובים צפוי לעלות אתר גיידסטאר החדש ובו יוצג מידע דיגיטלי ונגיש אודות בעלי התפקידים במסגרת המידע המוצג על העמותה (ככל שדווחו לרשם העמותות ע"י העמותה בפורמט הדיווח המקוון).

הנני להודיעך, כי לפי סעיף 17 לחוק, יש בידך לעתור כנגד החלטה זו לבית המשפט לעניינים מנהליים בירושלים. 
                                                                                                                    בכבוד רב,


מיטל כץ, עו"ד

הממונה על העמדת מידע לציבור

